


ERASMUS+ KA1 mobilnost učenika i nastavnika Škole za dizajn, grafiku i održivu gradnju Split - Italija, studeni 2026.

Informacije za učenike, nastavnike i roditelje

Ugovorom o dodjeli bespovratnih sredstava za program Erasmus + pod projektnim brojem 2026-1-HR01-KA121-VET-000447620, sklopljenim između Agencije za mobilnost i programe Europske Unije (AMPEU) i Škole za dizajn, grafiku i održivu gradnju - Split, omogućuje se financiranje i provedba mobilnosti učenika i nastavnika Škole.
U dogovoru s partnerskom školom u Italiji, I.I.S. 'A.Venturi' u Modeni planirana je mobilnost ukupno 6 učenika od toga 3 učenika grafičkog usmjerenje ( urednik - dizajner, tehničar pripreme, dorade i tiska) i 3 učenika trećih i četvrtih razreda smjera medijski tehničar  te 4 nastavnika u pratnji učenika  2 nastavnika prvi tjedan te 2 nastavnika u pratnji drugi tjedan mobilnosti). Mobilnost je u potpunosti financirana bespovratnim sredstvima Europske unije te su troškovi mobilnosti učenika pokriveni sredstvima iz projekta Erasmus+ (put, smještaj i tri obroka dnevno). Planirana je mobilnost u trajanju od 14 dana.
Tijekom mobilnosti učenici će imati priliku razviti svoja strukovna znanja i vještine te unaprijediti jezične, digitalne, socijalne i međukulturalne kompetencije, povećati samopouzdanje i zainteresiranost za rad te pojačati razumijevanje europskih projekata i europskih vrijednosti.
U tu svrhu raspisuje se natječaj za odabir učenika i nastavnika koji će sudjelovati na mobilnosti. Odabir će izvršiti povjerenstvo za odabir sudionika mobilnosti sastavljeno od 3 člana koje imenuje ravnateljica. 
Odabir učenika obavit će se prema unaprijed određenim kriterijima.
Kriteriji za odabir učenika grafičkog smjera su: 
1. Motivacijsko pismo na engleskom jeziku (0 - 3 boda).
2. Vladanje u prošloj šk.god.2025./2026. (uzorno 3 boda, dobro 1 bod, učenik s lošim vladanjem ne može se natjecati).
3. Opći uspjeh u šk.god.2025./2026. na dvije decimale (2-5 bodova).
4. Volontiranje u sklopu školskog volonterskog kluba u šk.god.2025./2026. (1 bod).
5. Objava rada (teksta, ilustracije i/ili fotografije) u školskom listu Slog broj 27 (šk.god 2025./2026.) (1 bod).
6. Sudjelovanje na državnom ili županijskom natjecanju iz općih ili strukovnih predmeta  u šk.god.2025./2026., (1 bod).
7. Učenici s manje mogućnosti – geografska udaljenost, ekonomske poteškoće itd (1 bod).
Maksimalan broj bodova iznosi 15.
[bookmark: _Hlk240054803]U okviru prijave na linku potrebno je priložiti životopis na engleskom jeziku, preslik svjedodžbe šk.god.2025/26 i suglasnost roditelja.

Kriteriji za odabir učenika smjera medijski tehničar su: 
1. Motivacijsko pismo na engleskom jeziku (0 - 3 boda).
2. Vladanje u prošloj šk.god.2025./2026. (uzorno 3 boda, dobro 1 bod, učenik s lošim vladanjem ne može se natjecati).
3. Opći uspjeh u šk.god.2025./2026. na dvije decimale (2-5 bodova).
4. Volontiranje u sklopu školskog volonterskog kluba u šk.god.2025./2026. (1 bod).
5. Izvanškolske aktivnosti vezane uz struku (film i/ili fotografije) u šk.god 2025./2026. (1 bod).
6. Ocjena iz strukovnog predmeta Video/ Medijski projekti (2-5).
7. Učenici s manje mogućnosti – geografska udaljenost, ekonomske poteškoće itd (1 bod).
Maksimalan broj bodova iznosi 19.
U okviru prijave na linku potrebno je priložiti životopis na engleskom jeziku, preslik svjedodžbe šk.god.2025/26 i suglasnost roditelja.
Svi odabrani učenici će prije odlaska na mobilnost proći potrebnu stručnu, kulturološku, jezičnu, pedagoško-psihološku i financijsku pripremu za mobilnost. 
Na mobilnost s učenicima idu i po 2 nastavnika u pratnji, a u školi koja prima učenike i nastavnike imat će i mentora-stručnjaka na raspolaganju. 
Odabir nastavnika obavit će se prema unaprijed određenim kriterijima, a to su: 
1. Sudjelovanje na izložbama, smotrama i predstavljanju škole (3boda). 
2. Sudjelovanje na natjecanju i mentoriranje učenika na županijskom ili državnom natjecanju (2 ili 3 boda).
3. Vođenje izvannastavnih ili izvanškolskih aktivnosti.
4. Primanje dolaznih Erasmus+ mobilnosti i pomoć u organizaciji istih.
Povjerenstvo za odabir sudionika mobilnosti utvrdit će konačan popis nastavnika koji će biti sudionici mobilnosti.
Po završetku mobilnosti učenici i nastavnici dobit će potvrdu – certifikat o sudjelovanju u projektu od partnerske ustanove, kao i Europass Mobility dokument u kojem će se nalaziti podatci o stečenim kompetencijama. 
Prijave se mogu izvršiti digitalnim putem na zadanim linkovima od 16. do 23. 9. 2026., nakon čega slijedi odabir 6 učenika i 4 nastavnika, a ostatak prijavljenih učenika i nastavnika bit će na rezervnoj listi u slučaju spriječenosti izabranih sudionika (bolest i sl.).
 Javna objava rezultata natječaja pod šiframa (u svrhu zaštite osobnih podataka) bit će na mrežnim stranicama škole 25. 9. 2023. iza 19 sati.  Prigovore na odluku povjerenstva prijavljeni na natječaj mogu poslati na službenu mail adresu škole info@gogss.hr  ili predati u tajništvo  zaključno s 2.10.2026. u 12 sati.
Za više informacija možete se obratiti nastavnici Ani Topić na mail adresu ana.topic1@skole.hr
[bookmark: _Hlk144410512]
U Splitu 16. rujna 2026.
Projektni tim

